394 ha farm for sale in Groot Marico | T328846 | Private Property
Back to Groot Marico Property For Sale > North West > North West > Groot Marico > T328846
Regte egte Bosveldplaas in Groot Marico-area.
Hierdie is n binneplaas, maar nie ver van die teerpad af nie. Naby die N4 wat dus baie bereikbaar is vanaf Johannesburg of Pretoria.
Die plaas beskik oor goeie weiding, rantjies, gelyktes, groot verskeidenheid bome, gronddamme, pragtige uitsigte en wild.
Hier is n netjiese 2 slaapkamer hoofhuis met ruim vertrekke en n verhoogde lapa wat pragtige uitsigte bied op die koedoes wat net kom groet. Die oorspronklike 3 slaapkamer opstal is ook nog beskikbaar met sy eie lapa.
Sterk water is n pluspunt met een van die 2 toegeruste boorgate wat met behulp van n dieselenjin en monopomp +- 20 000 liter per uur lewer. Die ander boorgat lewer water aan die huishouding met behulp van n sonkragpomp.
Die plaas beskik oor een groot gronddam, 4 kleiner gronddamme, 1 x 40 000 liter sinkdam en n 5 000 liter watertenk.
Elektrisiteit word gewek via sonkrag.
Die plaas is ten volle wildwerend omhein met die draad en groter droppers vol gegalviniseerd.
Op die plaas is ook n slagkamer, 6 afdakke en beeshanteringsgeriewe.
Wat die wild betref, kom koedoes en rooibokke voor, asook ander kleinwild soos ribbokke, bosbokke, duikers, steenbokke, bosvarke en vlakvarke.
Hier is werklik baie besondere uitsigte tot in die vertes en selfs oor die Riekertsdam (Groot Marico-dam). Dit is n pragtige Bosveldplaas sonder tierlantyntjies.